ຟິ​ນ​ແລນ ເປັນ​ປະ​ເທດ ທີ່​ມີ​ປະ​ຊາ​ຊົນ ມ່ວນ​ຊື່ນ ດີ​ອົກ​ດີ​ໃຈ ​ທີ່​ສຸດ ໃນ​ໂລກ
​ອີງ​ຕາມ ລາຍ​ງານ​ສະ​ບັບ​ໃໝ່ ຂອງ​ອົງ​ການ ສ​ປ​ຊ ແລ້ວ ຟິນ​ແລນ ເປັນ​ປະ​ເທດ ທີ່​ປະ​ຊາ​ຊົນ ມ່ວນ​ຊື່ນ​ດີ​​ອົກ​ດີໃຈ ​ທີ່​ສຸດໃນ​ໂລກ ເປັນ​ປີ​ທີສອງລຽນ​ຕິດ.
ຟິນແລນຕິດອັນດັບທີນຶ່ງໃນຖານະທີ່ເປັນປະເທດປະຊາຊົນມີຄວາມເບີກບານມ່ວນຊື່ນທີ່ສຸດໃນໂລກ ເປັນປີທີສອງລຽນຕິດ ຢູ່ໃນລາຍງານສະບັບໃໝ່ຂອງອົງການສະຫະປະຊາຊາດ ປະເທດໃນເຂດພາກເໜືອ ຂອງຢູໂຣບອື່ນໆ ຕະຫຼອດທັງ ເນເທີແລນ ສະວິດເຊີແລນ ການາດາ ນິວຊີແລນ ແລະອອສເຕຣເລຍ ແມ່ນປະກອບເປັນ 10 ປະເທດທຳອິດ ທີ່ມີປະຊາຊົນເບີກບານມ່ວນຊື່ນ ທີ່ສຸດ ໃນການສຳຫຼວດ ຂອງທັງໝົດ 156 ປະເທດ ຊູດານໃຕ້ ແມ່ນຕິດອັນດັບລາກທ້າຍໝູ່ ແລະປະເທດທີ່ປະສົບໄພສົງຄາມອື່ນໆ ກໍຕິດອັນດັບທີ່ຂ້ອນຂ້າງຕ່ຳ Zlatica Hoke ມີລາຍງານກ່ຽວກັບເລື້ອງນີ້ ຊຶ່ງ ໄພສານ ຈະນຳເອົາ ລາຍລະອຽດມາສະເໜີທ່ານ ໃນອັນດັບຕໍ່ໄປ ຟິນແລນ ແມ່ນເປັນທີ່ຮູ້ກັນດີວ່າ ເປັນປະເທດທີ່ມີລະດູໜາວຍາວ ມີປ່າໄມ້ທີ່ສວຍສົດງົດງາມ ແລະມີລະບົບສັງຄົມສົງເຄາະໃຫ້ການຊ່ວຍເຫຼືອຢ່າງກວ້າງຂວາງ ເສດຖະກິດຂອງຟິນແລນກໍພໍປານໆກັນກັບເສດຖະກິດຂອງປະເທດຢູ ໂຣບອື່ນໆ ດັ່ງນັ້ນ ແມ່ນຫຍັງຄືສິ່ງທີ່ເຮັດໃຫ້ຊາວຟິນແລນ ເປັນປະເທດ ທີ່ມີຄວາມເບີກບານມ່ວນຊື່ນທີ່ສຸດ ສຳລັບພວກເຂົາເຈົາເອງກໍຍັງບໍ່ແນ່ຄືກັນ ຍານາງເອມີເລຍ ຊຶ່ງເປັນທະນາຍຄວາມ ທີ່ນະຄອນແຮລຊິງກິ ກ່າວວ່າ: ແນ່ນອນ ມັນບໍ່ແມ່ນເລື້ອງອາກາດ ດັ່ງທີ່ສາມີພັນລະຍາທີ່ອອກກິນເບ້ຍບຳນານ ຄູ່ນີ້ ພ້ອມແລ້ວທີ່ຈະໃຫ້ການຮັບຮູ້ ຍານາງລີນາ ໄວຊາເນັນ ກ່າວວ່າ ສ່ວນທ່ານໂອລລີ ໄວຊາເນັນ ເວົ້າວ່າ ຄວາມເບີກບານມ່ວນຊື່ນຢູ່ຟິນແລນແມ່ນໄດ້ຮັບການສະໜັບສະໜຸນຍ້ອນການເຂົ້າເຖິງທຳມະຊາດ ຄວາມປອດໄພ ການເບິ່ງແຍກເດັກນ້ອຍ ການສຶກສາຮ່ຳຮຽນທີ່ບໍ່ຕ້ອງເສຍຄ່າ ແລະການໃຫ້ເງິນອຸດໜຸນຢ່າງໜັກໃນເລື້ອງການຮັກສາສຸຂະພາບ ປະເທດອື່ນໆທີ່ຕິດລະດັບສູງ 10 ປະເທດທຳອິດ ກໍແມ່ນຍ້ອນເຫດຜົນທີ່ຄ້າຍຄືກັນນີ້ ເປັນທີ່ເຂົ້າໃຈກັນດີຢູ່ແລ້ວວ່າ ເປັນຫຍັງບັນດາປະເທດທີ່ມີບັນຫາຂັດແຍ້ງເຊັ່ນຊູດານໃຕ້ ສາທາລະນະລັດອາຟຣິກາກາງ ແລະອັຟການິສຖານຈຶ່ງຕິດອັນດັບຕ່ຳ ແຕ່ສະຫະລັດ ຊຶ່ງເປັນປະເທດທີ່ເຂັ້ມແຂງທີ່ສຸດໃນໂລກ ແລະມີເສດຖະກິດຕິດອັນດັບນຶ່ງ ຍັງສືບຕໍ່ຫລຸດລະດັບ 19 ບ່ອນໃນປີນີ້ ລາຍງານໃຫ້ເຫດຜົນກ່ຽວກັບການຫຼຸດລະດັບລົງຂອງສະຫະລັດ ແມ່ນເປັນຍ້ອນຄວາມໂສກເສົ້າ ສະເທືອນໃຈທີ່ເກີດຈາກການຕິດນັບແຕ່ການພະນັນ ຢາເສບຕິດ ຕະຫຼອດທັງ ການຕິດສື່ສັງຄົມນຳດ້ວຍ ປະເທດຕ່າງໆທີ່ໄດ້ຮັບຄະແນນດີຂຶ້ນຫຼາຍທີ່ສຸດໃນຮອບທົດສະວັດຜ່ານມານີ້ກໍໄດ້ແກ່ປະເທດໃນເຂດພາກກາງແລະພາກຕາເວັນອອກຂອງຢູໂຣບ ປະເທດທີ່ຢູ່ໃຕ້ທະເລຊາຍຊາຮາຣາ ແລະຫຼາຍໆປະເທດ ໃນເຂດອາເມຣິກາລາລິນ ປະເທດທີ່ຫລຸດລະດັບລົງຫຼາຍທີ່ສຸດກໍໄດ້ແກ່ເຢເມນ ອິນເດຍ ຊີເຣຍ ບອສວານາ ແລະເວເນຊູເອລາ ລາຍງານດັ່ງກ່າວ ໄດ້ສຶກສາເບິ່ງພາກສ່ວນຕ່າງໆ ທີ່ມີຜົນກະທົບຕໍ່ຄວາມເບີກບານມ່ວນຊື່ນຂອງປະເທດ ຮວມທັງຜົນຜະລິດທາງດ້ານເສດຖະກິດ ການສະໜັບສະໜຸນຂອງສັງຄົມ ການປົກຄອງ ຄວາມຄາດໝາຍໃນການມີອາຍຸຍືນທີ່ມີສຸຂະພາບເຂັ້ມແຂງ ການປາສະຈາກ ການສໍ້ລາດບັງຫຼວງ ແລະຄວາມມີໃຈບຸນເອື້ອເຟື້ອເພື່ອແຜ່ ມີການພົບເຫັນວ່າ ຜູ້ຄົນຮູ້ສຶກເບີກບານມ່ວນຊື່ນຫຼາຍຂຶ້ນ ຖ້າເຂົາເຈົ້າຫາກສາມາດຊ່ວຍເຫຼືອຜູ້ອື່ນ ແຕ່ຕ້ອງເປັນການກະທຳທີ່ເຮັດດ້ວຍຄວາມສະໝັກໃຈ ການໃຊ້ເວລາເພີ້ມຂຶ້ນໃນສື່ສັງຄົມ ແມ່ນມີສ່ວນພົວພັນເຮັດໃຫ້ຜູ້ຄົນມີຄວາມເບີກບານມ່ວນຊື່ນຫລຸດລົງ ໂດຍສະເພາະແລ້ວໃນພວກໄວລຸ້ນ ພວກຄົນທີ່ມີຄວາມເບີກບານມ່ວນຊື່ນ ມີທ່າທາງວ່າຈະເລືອກເອົາຜູ້ທີ່ລົງສະໝັກແຂ່ງຂັນເອົາຕຳແໜ່ງຕື່ມອີກ ການໄດ້ຮັບຄວາມນິຍົມເພີ້ິ້ມຂຶ້ນ ຂອງພວກນັກການເມືອງ ປະຊານິຍົມອາດເປັນຜົນເນື່ອງມາຈາກຄວາມສາມາດໃນການຮ້ອງຮຽນຂອງເຂົາເຈົ້າ ຕໍ່ພວກປ່ອນບັດ ທີ່ບໍ່ມີຄວາມພໍໃຈ ລາຍງານກ່າວຢ້ຳວ່າ ມີຫຼາຍໆອົງປະກອບທີ່ອາດເປັນຜົນກະທົບ ຕໍ່ຄວາມເບີກບານມ່ວນຊື່ນຂອງປະເທດແລະບໍ່ມີຄຳ ອະທິບາຍແບບງ່າຍໆໃດໆ ສາມາດນຳໃຊ້ເພື່ອຮັບມືກັບເລື້ອງທັງໝົດນີ້ໄດ້ ຍານາງ ລີນາ ໄວຊາເນັນ ກ່າວກ່ຽວກັບເລື້ອງນີ້ິ້ວ່າ: ສິ່ງນຶ່ງທີ່ເບິ່ງຄືວ່າຍັງເປັນຄວາມຈິງຢູ່ສະເໝີ ນັ້ນກໍຄືການມີແດດອອກ ບໍ່ໄດ້ຄ້ຳປະກັນວ່າ ຈະເຮັດໃຫ້ເຮົາມີຄວາມເບີກບານມ່ວນຊື່ນດີອົກດີໃຈ milia, lawyer, Helsinki: Leena Vaisanen: Olli Vaisanen: Yemen, India, Syria, Botswana and Venezuela have experienced the largest declines Leena Vaisanen, retiree: